stanford-oval/wikipedia huggingface dataset:
มาสค์ไรเดอร์เซโร่วัน
ไอเท็ม > โปรไกรส์คีย์ > เซ็ทสึเมะไรส์คีย์

เซ็ทสึเมะไรส์คีย์ (ゼツメライズキー) คือไอเท็มชนิดเดียวกับโปรไกรส์คีย์ แต่สร้างโดยฝ่าย เม็ทสึโบจินไร.net ใช้ในการทำให้ฮิวมาเกียร์กลายสภาพและคลุ้มคลั่ง โดยเซ็ทสึเมะไรส์คีย์บรรจุข้อมูลจากดาต้าอิมเมจเรียกว่า ลอสท์โมเดล ซึ่งมีต้นแบบมาจากสัตว์ที่สูญพันธุ์ไปแล้ว ในข้อมูลของเซ็ทสึเมะไรส์คีย์ทุกชิ้นจะจัดอยู่ในประเภท TYPE:ZETSUMETSU ยกเว้น อเวคกิ้งอาร์ชิโน ที่จัดอยู่ในประเภท TYPE:ZETSUMETSUEVOLUTION เพราะเป็นเซ็ตสึเมะไรส์คีย์ที่ถูกสร้างมาสำหรับเธาเซอร์โดยเฉพาะ
| ชื่อ | มาเกียร์ | ฮิวมาเกียร์ที่รับพลัง | ลอสท์โมเดล | ปรากฏ | รายละเอียด |
| --- | --- | --- | --- | --- | --- |
| เบโลซา | เบโลซามาเกียร์ (ベローサマギア) | ฟุคคินโฮไท ทาโร่ | แมลงสูญพันธุ์ Rhachiberothidae | ตอนที่ 1 |  |
| เคอเนโอ | เคอเนโอมาเกียร์ (クエネオマギア) | โอคุเรรุ | สัตว์เลื้อยคลานสูญพันธุ์ เทอโรซอร์ | ตอนที่ 2 |  |
| เอคัล | เอคัลมาเกียร์ (エカルマギア) | มาโมรุ | สัตว์เลี้ยงลูกด้วยนมสูญพันธุ์ เอคัลเดทา | ตอนที่ 2 |  |
| เนโอฮิ | เนโอฮิมาเกียร์ (ネオヒマギア) | ซิสเซอร์เมนส์ | ปลาหมึกโบราณสูญพันธุ์ Neohibolites | ตอนที่ 3 | ปรากฏตัวอีกครั้งในตอนที่ 19 |
| โอนิโกะ | โอนิโกะมาเกียร์ (オニコマギア) | บาส (ตอนที่ 4) ฮิวมาเกียร์คนขับรถ (ตอนที่ 6) | สัตว์เลี้ยงลูกด้วยนมสูญพันธุ์ Onychonycteris | ตอนที่ 4 | ปรากฏตัวอีกครั้งในตอนที่ 6, 17 |
| วิคาเรีย | วิคาเรียมาเกียร์ (ビカリアマギア) | นักวาดการ์ตูน จีเพ็น (ตอนที่ 5) ทนายความ บิงโก (ตอนที่ 21) | สัตว์เปลือกแข็งสูญพันธุ์ Vicarya | ตอนที่ 5 | ปรากฏตัวอีกครั้งในตอนที่ 21 |
| คาเอรุ | คาเอรุมาเกียร์ (ガエルマギア) | คานาซาวะ เซย์เนะ | สัตว์ครึ่งบกครึ่งน้ำสูญพันธุ์ Rheobatrachus silus | ตอนที่ 6 | ปรากฏตัวอีกครั้งในตอนที่ 23 |
| แมมมอธ | แมมมอธมาเกียร์ (マンモスマギア) | ซาคาโมโตะ โคบี้ (ตอนที่ 7) 119 โนะสุเกะ (ตอนที่ 25) | สัตว์เลี้ยงลูกด้วยนมสูญพันธุ์ ช้างแมมมอธ | ตอนที่ 7 | ปรากฏตัวอีกครั้งในตอนที่ 20, 25 |
| โดโด | โดโดมาเกียร์ (ドードーマギア) | อันซัทสึจัง (ตอนที่ 7-10) MC เช็คอิทเอาท์ (ตอนที่ 28) | สัตว์ปีกสูญพันธุ์ โดโด | ตอนที่ 7 | ปรากฏตัวอีกครั้งในตอนที่ 8, 10, 16, 28 |
| โดโด | โดโดมาเกียร์ รุ่นปรับปรุง (ドードーマギア改) | อันซัทสึจัง (ตอนที่ 7-10) MC เช็คอิทเอาท์ (ตอนที่ 28) | สัตว์ปีกสูญพันธุ์ โดโด | ตอนที่ 11 | ปรากฏตัวอีกครั้งในตอนที่ 12, 13 |
| อาร์ชิโน | อาร์ชิโนมาเกียร์ (アルシノマギア) | มัตสึดะ เอย์จิ | สัตว์เลี้ยงลูกด้วยนมสูญพันธุ์ Arsinoitherium | ตอนที่ 11 | ปรากฏตัวอีกครั้งในตอนที่ 24 |
| อเวคกิ้งอาร์ชิโน |  |  | สัตว์เลี้ยงลูกด้วยนมสูญพันธุ์ Arsinoitherium | ตอนที่ 17 | สร้างพร้อมกับอเมซิ่งคอเคซัสโปรไกรส์คีย์ ใช้ในการแปลงร่างเป็นมาสค์ไรเดอร์เทาเซอร์ พัฒนามาจาก อาร์ชิโนเซ็ทสึเมะไรส์คีย์ |
| เจแปนนิสวูลฟ์ |  |  | สัตว์เลี้ยงลูกด้วยนมสูญพันธุ์ หมาป่าญี่ปุ่น | ตอนที่ 37 | ใช้ในการแปลงร่างเป็นมาสค์ไรเดอร์นาคิ และมาสค์ไรเดอร์ออร์ธรอสวัลแคน |
เพลงประกอบ

"REAL×EYEZ"
"โอมาเอะ โวะ โทเมะ ราเรรุ โนะ วะ ทาดะฮิโตะริ โอเรดะ! ~ Find A New Life (ญี่ปุ่น: お前を止められるのはただ一人、俺だ！〜Find a new life; โรมาจิ: Omae wo Tome Rareru no wa Tadahitori, Oreda! ~ Find A New Life")
"ไฮบริดไรส์! เซโร่วัน ~ Rising Sun" (ญี่ปุ่น: ハイブリッドライズ！ゼロワン〜Rising sun; โรมาจิ: Hybrid Rise! Zero-One ~ Rising Sun)
"เฮนชิน! เซโร่ทู ~ Now is the right time" (ญี่ปุ่น: 変身！ゼロツー〜Now is the right time; โรมาจิ: Henshin! Zero-Two ～Now is the right time)
"Humagear Anthem"
การออกอากาศ

มาสค์ไรเดอร์เซโร่วัน ออกอากาศทุกวันอาทิตย์เวลา 9:00 น. - 9:30 น. ทางสถานีโทรทัศน์ทีวีอาซาฮิ ออกอากาศตั้งแต่วันที่ 1 กันยายน ค.ศ. 2019 จนถึงวันที่ 30 สิงหาคม ค.ศ. 2020 มีจำนวนตอนทั้งหมด 45 ตอน ทั้งนี้ได้มีตอนพิเศษที่ฉายทางโทรทัศน์อีก 5 ตอนตั้งแต่วันที่ 17 พฤษภาคม ถึง 14 มิถุนายน เนื่องจากเหตุการณ์การแพร่ระบาดของไวรัสโควิด-19 ในประเทศญี่ปุ่น
ในประเทศไทยลิขสิทธิ์ในการเผยแพร่เป็นของบริษัท ดรีม เอกซ์เพรส (เดกซ์) ในส่วนการออกอากาศทางโทรทัศน์ ได้ออกอากาศในรายการช่อง 9 การ์ตูน ทางสถานีโทรทัศน์ดิจิตัล HD MCOT HD ช่อง 30 ทุกวันเสาร์เวลา 7:00 น. - 7:30 น. ในรายการช่อง 9 การ์ตูน เริ่มออกอากาศครั้งแรกเมื่อวันที่ 10 ตุลาคม พ.ศ. 2563 และกลับมาออกอากาศอีกครั้งทางช่อง จีเอ็มเอ็ม 25 ทุกวันเสาร์เวลา 6:05 น. ในรายการ Dexclub Cartoon เมื่อวันที่ 11 ธันวาคม พ.ศ. 2564 และมีการลงในแอปพลิเคชันสตรีมมิ่งผ่านทางแอป Flixer เผยแพร่ทุกวันเสาร์ 8:00 น. พร้อมทั้งมีพากย์ไทยและคำบรรยายภาษาไทย อย่างไรก็ตามได้ออกอากาศ
แหล่งข้อมูลอื่น

仮面ライダーゼロワン - テレビ朝日公式サイト
平成仮面ライダー20作品記念公式サイト
HIDEN INTELLEGENCE - 平成仮面ライダー20作品記念公式サイト
มาสค์ไรเดอร์เซโร่วัน ที่เอกซ์ (ทวิตเตอร์)
เหยียน หย่าหลุน

แอรอน เหยียน (จีนตัวเต็ม: 炎亞綸; จีนตัวย่อ: 炎亚纶; เป่อ่วยยี: Iām A-lûn, อังกฤษ: Aaron Yan ชื่อเกิด Wu Keng-lin เกิด 20 พฤศจิกายน ค.ศ. 1985) เป็น นักแสดง นักร้อง พิธีกรรายการโทรทัศน์ และนักธุรกิจชาวไต้หวัน เขายังเป็นหนึ่งในสมาชิกของบอยแบนด์ไต้หวันชื่อ ฟาเรนไฮต์
ผลงานการแสดง > ภาพยนตร์

| ปี ค> ศ. | ชื่อภาษาอังกฤษ | ชื่อภาษาจีน | บทบาท | หมายเหตุ |
| --- | --- | --- | --- | --- |
| 2016 | The New Year's Eve of Old Lee | 過年好 | ปีเตอร์ |  |
| 2019 | Liao Zhai | 聊齋系列之鞏仙 | กง รง |  |
| 2023 | Marry My Dead Body | 關於我和鬼變成家人的那件事 | เฉิน เจีย-ห่าว |  |
ผลงานเพลง

Fahrenheit (2006)
Two-Sided Fahrenheit (2008)
Love You More and More (2009)
Super Hot (2010)
โทรทัศน์

It Started With A Kiss 2 (CTV, 2007)
The X-Family (GTV, 2007)
KO One (GTV, 2005)
It Started With A Kiss (CTV, 2005)
An Shi Ai Mei Hui (Azio, 2004)
Refresh Man  後菜鳥的燦爛時代 (SETTV , 2016)
แหล่งข้อมูลอื่น

Aaron Yan's Official Facebook
AaRon Yan Thailand
เหยียนหย้าหลุน - Aaron Yan
Profile เหยียนหย่าฟลุน เก็บถาวร 2015-08-26 ที่ เวย์แบ็กแมชชีน
feilunhai thai fans
เหตุเพลิงไหม้เมาน์เทน บี

| --- | --- |
th
วันที่: 5 สิงหาคม 2565 (2565-08-05)
เวลา: 01:00 น.
ที่ตั้ง: หมู่ที่ 7 ตำบลพลูตาหลวง อำเภอสัตหีบ จังหวัดชลบุรี
พิกัด: 12°39′57″N 100°55′41″E﻿ / ﻿12.6658639°N 100.9281611°E﻿ / 12.6658639; 100.9281611
ประเภท: เพลิงไหม้
สาเหตุ: กำลังตรวจสอบ
เสียชีวิต: 26 คน
บาดเจ็บไม่ถึงตาย: 42 คน
เหตุเพลิงไหม้เมาน์เทน บี (อังกฤษ: Mountain B) สถานบันเทิงที่ตั้งอยู่บนถนนสุขุมวิท ตำบลพลูตาหลวง อำเภอสัตหีบ จังหวัดชลบุรี เกิดขึ้นเมื่อเวลา 01:00 น. ของวันที่ 5 สิงหาคม พ.ศ. 2565 เป็นผลให้มีผู้เสียชีวิตรวม 24 ราย
ในจำนวนนี้เสียชีวิตทันที 13 ราย และเสียชีวิตในโรงพยาบาลอีก 11 ราย และบาดเจ็บราว 50 ราย โดยผู้บาดเจ็บที่ถูกส่งตัวไปรักษาที่โรงพยาบาลสมเด็จพระนางเจ้าสิริกิติ์รวม 27 คน และโรงพยาบาลวัดญาณสังวราราม 2 คน ทั้งคู่มีอาการบาดเจ็บเล็กน้อย และโรงพยาบาลสัตหีบ กม.10 รวม 9 คน เหตุการณ์นี้ถือเป็นภัยพิบัติครั้งร้ายแรงเป็นครั้งแรกของอำเภอสัตหีบ
วันเกิดเหตุ

คืนที่เกิดเหตุมีการแสดงโดย DJ ONE & DJ Tiger และวงดนตรี "แต๊วแหน่ว" ซึ่งเป็นที่นิยมในพื้นที่ และขณะเกิดเหตุเป็นช่วงที่สถานบันเทิงใกล้ปิดทำการ บางแหล่งระบุว่าขณะนั้นมีผู้เข้าใช้บริการประมาณ 50 คน จนถึง 100 คน สถานีวิทยุ จส.100 รายงานอ้างหัวหน้ามูลนิธิสว่างโรจนะธรรมสถาน สัตหีบ ซึ่งรับแจ้งจากผู้ที่อยู่ในเหตุการณ์ระบุว่าก่อนเกิดเพลิงไหม้พบว่ามีประกายไฟบนฝ้าเพดาน หลังจากนั้นไม่เกิน 5 นาทีได้ยินเสียงระเบิดและไฟลุกไหม้อย่างรวดเร็ว ต้นเพลิงเริ่มไหม้บริเวณหลังคาและลุกลามอย่างรวดเร็วไปทั่วบริเวณ เนื่องจากตัวหลังคามีการบุโฟมลมดูดซับเสียง วัตถุติดไฟได้ง่าย ประกอบกับช่องระบายลมมีเพียงจุดเดียวคือประตูหน้า ทั้งหมดส่งผลให้เพลิงไหม้อย่างหนักและรุนแรง
ปฏิกิริยา

ในโลกอินเทอร์เน็ตมีการชี้ให้เห็นว่าเหตุการณ์นี้มีความคล้ายคลึงมากกับเหตุเพลิงไหม้ซานติก้าผับในเขตวัฒนา กรุงเทพมหานคร เมื่อปี 2552 ซึ่งเป็นผลให้มีผู้เสียชีวิต 61 รายและบาดเจ็บมากกว่า 200 คน และนำไปสู่การถกเถียงและวิพากษ์วิจารณ์ถึงความหละหลวมในการควบคุมมาตรฐานความปลอดภัยของสถานบันเทิงที่ไม่ปรับปรุงขึ้นจากเหตุการณ์เมื่อ 13 ปีก่อน นอกจากนี้ยังมีบางส่วนเสนอว่ามีการฉ้อโกงและยัดเงินใต้โต๊ะกับเจ้าหน้าที่ท้องถิ่นเพื่อให้สถานบันเทิงคงเปิดอยู่ได้แม้จะทำผิดละเมิดกฎหมายเรื่องความปลอดภัย
ดูเพิ่ม

เหตุเพลิงไหม้ซานติก้าผับ
ฮีปฟีโบนัชชี

ฟีโบนัชชีฮีป (อังกฤษ: Fibonacci Heap) เป็นโครงสร้างข้อมูลชนิดหนึ่งที่พัฒนามาจากฮีป ซึ่งมีประสิทธิภาพในการทำงานที่ดีกว่าฮีปทวิภาค (Binary Heap) ถูกคิดค้นในพ.ศ. 2527 (ค.ศ. 1984) และได้รับการเผยแพร่ออกมาในปี พ.ศ. 2530 โดยมีการใช้จำนวนฟีโบนัชชีในการวิเคราะห์ขณะทำงาน (Running time analysis) ซึ่งเป็นที่มาของชื่อฟีโบนัชชีฮีป
โครงสร้าง

ฟีโบนัชชีฮีป เป็นโครงสร้างข้อมูลที่มีการใช้ต้นไม้เหมือนกับ แถวคอยลำดับความสำคัญ (priority queue) โดยมีการเก็บข้อมูลแบบฮีปน้อยสุด โดยมีลักษณะที่สำคัญคือปมพ่อ (parent node) จะมีความสำคัญน้อยกว่าปมลูก (child node) ทำให้ข้อมูลที่มีความสำคัญน้อยที่สุดจะอยู่ที่ปมราก (root) เสมอ
การจัดเก็บข้อมูลของฟีโบนัชชีฮีปจะมีความยืดหยุ่นมากกว่าBinary Heap โดยฮีปชนิดนี้ไม่ได้กำหนดรูปร่างไว้อย่างชัดเจน ทำให้ในบางกรณีข้อมูลทั้งหมดอาจจะกระจายอยู่ในต้นไม้คนละต้น (Separate tree) หรืออาจรวมอยู่ในต้นไม้ต้นเดียวที่มีความลึก N ก็ได้ จากการที่มีความยืดหยุ่นมากทำให้บางคำสั่งมีการทำงานแบบขี้เกียจ (Lazy manner) คือ ในหลายคำสั่งที่มีการเรียกใช้บ่อยครั้งมีการทำงานแบบลวกๆ เพื่อประหยัดเวลา แต่ทำให้เมื่อมีการเรียกบางคำสั่งที่ใช้งานไม่บ่อยนัก จะต้องมีการสะสางงานที่ไม่ได้ทำเหล่านั้นก่อน ทำให้เสียเวลาในการทำงานมากขึ้น แต่เมื่อมองในภาพรวมแล้วจะได้การทำงานที่เร็วขึ้น เนื่องจากสามารถใช้คำสั่งที่ใช้งานมากได้อย่างรวดเร็ว ในขณะที่คำสั่งที่ถูกเรียกน้อยๆจะทำงานช้าลงบ้างก็ไม่เสียหาย
คุณสมบัติที่ควรกล่าวของฮีปแต่ละตัว คือ ความเร็วในการทำงาน โดยเฉพาะองศาของปม (Degrees of Nodes) ซึ่งในที่นี้คือจำนวนปมลูก จะถูกเก็บไว้ค่อนข้างน้อย โดยแต่ละปมจะมี degree ไม่เกิน O (log (n)) และต้นไม้ย่อย (subtree) ที่อยู่ในปมที่มี degree k จะมีขนาดอย่างน้อย Fk + 2, เมื่อ Fk คือจำนวนฟีโบนัชชีลำดับที่ k ทำให้เราสามารถตัดปมลูกออกมาปมที่ไม่ใช่ปมราก เมื่อปมถูกตัดออกจากปมแม่ก็จะนำไปสร้างเป็นต้นไม้ต้นใหม่ โดยจำนวนต้นไม้จะลดลงเมื่อทำคำสั่งลบข้อมูลตัวน้อย เพราะจะมีการเชื่อมต้นไม้แต่ละต้นเข้าด้วยกัน
เนื่องจากความที่เป็นโครงสร้างข้อมูลที่มีความยืดหยุ่นมาก ทำให้บางคำสั่งใช้เวลามากในขณะที่อีกหลายคำสั่งทำงานได้อย่างรวดเร็ว โดยในการวิเคราะห์เราจะสมมติว่าคำสั่งที่ทำงานเร็วจะใช้เวลามากกว่าที่ใช้จริงเล็กน้อย เพื่อนำเวลาส่วนเกินนี้ไปหักออกเมื่อมีการเรียกคำสั่งที่ใช้เวลามาก โดยเวลาส่วนเกินนี้สามารถหาได้จาก potential function โดย potential function ของฟีโบนัชชีฮีป คือ
Potential = t + 2m, เมื่อ t = จำนวนต้นไม้ และ m = จำนวนปมที่ทำเครื่องหมาย
โดยปมจะถูกทำเครื่องหมายถ้ามีปมลูกอย่างน้อยหนึ่งปมถูกตัดออก (ปมรากจะไม่มีการทำเครื่องหมาย)
การทำงานในแต่ละคำสั่ง

การเชื่อมโยงปมรากจะใช้วิธีแบบ circular doubly linked list เพื่อที่จะได้ลบและเชื่อมโยงปมต่างๆ ได้อย่างรวดเร็ว นอกจากนี้ยังสามารถกำหนดจำนวนของปมลูกหรือตรวจสอบว่ามีการทำเครื่องหมายอยู่หรือไม่ ยิ่งไปกว่านั้นยังสามารถสร้างตัวชี้ (Pointer) ไปยังปมรากที่มีค่าน้อยสุดได้
การทำงานในแต่ละคำสั่ง > ค้นข้อมูลตัวน้อย (Find minimum)

คำสั่งค้นข้อมูลตัวน้อย สามารถทำได้ง่าย เพราะไม่ต้องเปลี่ยนโครงสร้างในฮีป และมีตัวชี้ไปยังปมรากที่น้อยที่สุดอยู่แล้ว ดังนั้นจึงใช้เวลาเป็นค่าคงตัว (O (1))
การทำงานในแต่ละคำสั่ง > ผสาน (Merge)

คำสั่งผสาน สามารถทำได้โดยการรวม list ปมรากของฮีปทั้งสองเข้าด้วยกันและ pontential ไม่เปลี่ยน ดังนั้นจึงใช้เวลาคงตัว (O (1))
การทำงานในแต่ละคำสั่ง > เพิ่มข้อมูล (Insert)

คำสั่งเพิ่มข้อมูล สามารถทำได้โดยสร้างฮีปใหม่ที่มีข้อมูลอยู่ 1 ตัว คือข้อมูลที่ต้องการเพิ่มจากนั้นจึงนำมาผสานกับฮีปเก่า ทำให้มีต้นไม้และ potential เพิ่มขึ้นอีกหนึ่ง แต่ไม่ส่งผลกับเวลาทำงาน ดังนั้นจึงใช้เวลาคงตัว (O (1))
การทำงานในแต่ละคำสั่ง > ลบข้อมูลตัวน้อย (Extract min)

คำสั่งลบข้อมูลตัวน้อย จะแบ่งเป็น 3 ขั้นตอนย่อย
ขั้นแรกจะทำการลบข้อมูลตัวน้อยออก ปมลูกจะกลายเป็นต้นไม้ใหม่ ถ้ามีปมลูกทั้งหมด d ปม จะใช้เวลา O (d) เพื่อเพิ่มปมลูกเป็นปมรากและทำให้ potential ลดลง d - 1 ดังนั้นจะใช้เวลาในขั้นตอนนี้ O (d) = O (log (n))
ขั้นที่สองต้องทำการหา pointer มาชี้ยังปมรากน้อยสุด โดยในขณะนี้อาจมีปมมากถึง n ปม ดังนั้นจึงต้องทำการลดปมราก โดยถ้าปมราก 2 ปมมี degree เท่ากัน เราจะรวมทั้งสองปมเป็นต้นไม้ต้นเดียว โดยให้ปมน้อยเป็นปมราก ซึ่งวิธีนี้จะทำให้มี degree เพิ่มขึ้น 1 โดยเราจะทำเช่นนี้จนกว่าจะไม่มีปมรากใดๆ ที่มี degree เท่ากัน โดยจะใช้ Array ในการค้นหาปมรากที่มี degree ต่างกัน โดยสร้าง Array ความยาว O (log (n)) โดยให้แต่ละช่องของArrayเก็บตัวชี้ไปยังต้นไม้ที่มี degree ต่างๆ ถ้าหากพบต้นไม้ที่มี degree เท่ากัน ก็ทำการรวมต้นไม้และปรับค่า Array ใหม่ โดยจะใช้เวลาในขั้นตอนนี้ คือ O (log (n) + m) เมื่อ m เป็นจำนวนปมรากตอนเริ่มขั้นตอนนี้ และเมื่อเสร็จจะมีปมรากทั้งหมด O (log (n)) เนื่องจากทุกปมมี degree ต่างกันหมด ดังนั้น potential จะเปลี่ยนแปลงไป O (log (n)) - m และใช้เวลาในขั้นนี้ คือ O (log (n) + m) + O (log (n)) - m = O (log (n))
ขั้นที่สาม คือ ทำการตรวจสอบปมรากเพื่อหาปมน้อยสุดเพื่อที่จะได้ชี้ pointer ไปยังปมน้อยสุด โดยขั้นตอนนี้ใช้เวลา O (log (n))
เมื่อรวมเวลาทั้งสามขั้นตอนจะใช้เวลาทั้งหมดเท่ากับ O (log (n))
การทำงานในแต่ละคำสั่ง > ลด key (Decrease Key)

คำสั่งลด key เมื่อทำคำสั่งนี้ จะทำให้โครงสร้างของฮีปผิด (ข้อมูลตัวน้อยเป็นปมลูกของข้อมูลตัวมาก) ปมนั้นจะถูกตัดออก ถ้าปมพ่อไม่ใช่ปมราก ปมนั้นจะถูกทำเครื่องหมาย ถ้าปมนั้นถูกทำเครื่องหมายอยู่แล้ว ปมนั้นจะถูกตัดพร้อมกับทำเครื่องหมายที่ปมพ่อ จากนั้นเราจะไล่ขึ้นไปจนกว่าจะเจอปมรากหรือปมที่ไม่ได้ทำเครื่องหมาย โดยการทำเช่นนี้ จะสร้างต้นไม้ใหม่ k ต้น และทำให้ potential ลดลงอย่างน้อย k - 2 เวลาที่ใช้ในการตัดจะเท่ากับ O (k) ซึ่งหมายความว่าใช้เวลาคงตัว (O (1))
การทำงานในแต่ละคำสั่ง > ลบข้อมูล (Delete)

คำสั่งลบข้อมูล ทำได้โดยเปลี่ยนค่าของข้อมูลที่ต้องการลบให้มีค่าน้อยๆ (โดยทั่วไป คือ เปลี่ยนเป็น -∞) จะทำให้ข้อมูลตัวนั้นถูกปรับเป็นข้อมูลน้อยสุด จากนั้นจึงทำการลบข้อมูลตัวน้อย ก็จะสามารถลบข้อมูลที่ต้องการได้ ซึ่งการทำงานจะใช้เวลาทั้งหมด O (log (n))
กรณีเลวร้ายที่สุด

แม้ว่าการทำงานโดยส่วนใหญ่จะสามารถทำได้อย่างรวดเร็ว แต่ก็มีคำสั่งบางคำสั่งที่ใช้เวลาในการทำงานนาน ดังนั้นฟีโบนัชชีฮีปจึงไม่เหมาะกับงานที่ต้องทำงานกับระบบแบบ Real-time
ประสิทธิภาพ

| โครงสร้างข้อมูล | เพิ่มข้อมูล | ค้นข้อมูลตัวน้อย | ลบข้อมูลตัวน้อย | ลด key | ลบข้อมูล | ผสาน |
| --- | --- | --- | --- | --- | --- | --- |
| ฟีโบนัชชีฮีป | O (1) | O (1) | O (log (n)) | O (1) | O (log (n)) | O (1) |
เมื่อ n เป็นขนาดข้อมูล
ดูประสิทธิภาพการทำงานเทียบกับฮีปชนิดอื่นได้ ที่นี่
แหล่งข้อมูลอื่น

ตัวอย่างการใช้งาน Fibonacci Heap เก็บถาวร 2011-02-01 ที่ เวย์แบ็กแมชชีน
เหรียญชัย

| เหรียญชัย |
| --- | --- |

มอบโดย พระมหากษัตริย์สยาม
อักษรย่อ: ร.ช.
ประเภท: เหรียญพระราชทานเป็นที่ระลึก
วันสถาปนา: พ.ศ. 2464
ประเทศ:  ราชอาณาจักรสยาม
ภาษิต: มหาสงครามเพื่ออารยธรรม
จำนวนสำรับ: ไม่จำกัดจำนวน
แพรแถบ: 
ผู้สมควรได้รับ: ผู้ที่ได้ปฏิบัติราชการในคราวงานพระราชสงคราม ณ ทวีปยุโรป (สงครามโลกครั้งที่หนึ่ง)
สถานะ: พ้นสมัยพระราชทาน
ผู้สถาปนา: พระบาทสมเด็จพระมงกุฎเกล้าเจ้าอยู่หัว
ล้มเลิก: พ.ศ. 2468
เหรียญชัย หรือ เหรียญนารายณ์บันฦๅชัย (อังกฤษ: The Chai Medal) คือ เหรียญพระราชทานเป็นที่ระลึกแก่ผู้ที่ได้ปฏิบัติราชการในคราวสงครามโลกครั้งที่หนึ่ง ซึ่งสถาปนาและพระราชทานโดย พระบาทสมเด็จพระมงกุฎเกล้าเจ้าอยู่หัว และออกแบบโดย หม่อมเจ้าอิทธิเทพสรรค์ กฤดากร
ประวัติ

สมเด็จพระเจ้าบรมวงศ์เธอ กรมพระยาดำรงราชานุภาพ ทรงพระนิพนธ์เกี่ยวกับประวัติของเหรียญชัยไว้ ดังนี้
พระบาทสมเด็จฯพระมงกุฎเกล้าเจ้าอยู่หัว ให้สร้างขึ้นเมื่อ (ปีระกา) พ.ศ. 2464 ตามซึ่งผู้แทนแห่งสยามประเทศได้ปฤกษาตกลงกันในที่ประชุมสัมพันธมิตรว่า มีแพรแถบห้อยเหรียญเหมือนกันทุกประเทศ ส่วนตัวเหรียญแล้วแต่ประเทศใดๆจะเลือกทำ มีรูปสัณฐานคล้ายๆกันได้ตามพอใจ
เหรียญชัยนี้ พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯให้ หม่อมเจ้าอิทธิเทพสรรค์ กฤดากร เป็นผู้ออกแบบ
ลักษณะ

เหรียญชัยนี้มีแค่ชนิดเดียว เป็นเหรียญทองสัมฤทธิ์รูปกลม
ด้านหน้า  ตรงกลางเป็นรูปนารายณ์บันฦๅชัย
ด้านหลัง  มีอักษรว่า "มหาสงครามเพื่ออารยธรรม" มีห่วงสำหรับห้อยแพรแถบ
แพรแถบ เป็นสีรุ้ง กว้าง 3.7 ซม. ซึ่งสีแถบแพรของเหรียญนี้เป็นสีตามข้อตกลงของที่ประชุมของฝ่ายสัมพันธมิตร ใช้ประดับที่อกเสื้อเบื้องซ้าย
ดูเพิ่ม

เหรียญงานพระราชสงครามทวีปยุโรป
เหี้ยดำ

| เหี้ยดำ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordate
ชั้น:: Reptilia
อันดับ:: Squamata
อันดับย่อย:: Sauria
วงศ์:: Varanidae
สกุล:: Varanus
สกุลย่อย:: Soterosaurus
สปีชีส์:: V.  salvator
สปีชีส์ย่อย:: V.  s. komaini
Trinomial name
Varanus salvator komaini Nutphand, 1987
ชื่อพ้อง
 Varanus salvator macromaculatus Koch et al, 2007
เหี้ยดำ (อังกฤษ: Black water monitor, Black dragon) เดิมแยกเป็นชนิดย่อยซึ่งมีชื่อทางวิทยาศาสตร์ว่า Varanus salvator komaini  ปัจจุบัน (ค.ศ. 2007) ถูกยุบรวมเป็นชื่อพ้องของเหี้ยชนิดย่อย Varanus salvator macromaculatus  มีลักษณะและขนาดใกล้เคียงกับเหี้ยทั่วไป เมื่อโตเต็มวัยจากปลายหัวถึงโคนหาง 9 ฟุต สีดำด้านทั้งตัว บางตัวก็มีจุดและลายแทรกอยู่บ้าง แต่ลายจะจาง ท้องสีเทา ลิ้นสีน้ำเงินเข้ม จากการเปรียบเทียบความแตกต่างระหว่างเหี้ยและเหี้ยดำ พบว่าค่าสัดส่วนของลักษณะส่วนมากไม่มีความแตกต่างกันอย่างมีนัยสำคัญ เมื่อนำผลการศึกษาด้วยการวิเคราะห์จำแนกกลุ่มแบบคาโนนิคอล (canonical discriminant analysis) มาพิจารณาสรุปได้ว่า เหี้ยดำไม่สามารถแยกออกเป็นชนิดใหม่หรือชนิดย่อยของเหี้ยได้ (Lauprasert, 1999) และลักษณะของสีที่แตกต่างเกิดจากภาวะการมีเม็ดสีเมลานินสีดำมากเกินไป (melanism) ของชนิดย่อย V. s. macromaculatus
เหี้ยดำพบบริเวณชายทะเลหรือป่าชายเลนและบนเกาะ ทางภาคใต้ฝั่งตะวันตกของประเทศไทย โดยสถานที่ค้นพบครั้งแรกคืออำเภอละงู จังหวัดสตูล  และสถานที่ที่พบเหี้ยดำจะไม่พบเหี้ยเลย ในประเทศไทยหายาก และมีรายงานพบทางประเทศมาเลเซีย บริเวณ ปีนัง และ อินโดนีเซีย บริเวณลัมปุง และบางหมู่เกาะทางตอนเหนือของอินโดนีเซีย
ปัจจุบัน เป็นสัตว์ชนิดหนึ่งที่อยู่ในภาวะสุ่มเสี่ยงต่อการสูญพันธุ์ CITES2
แหล่งข้อมูลอื่น

สวนสัตว์โคราชเปิดตัว “เหี้ยดำ” ใกล้สูญพันธุ์ - วอนอนุรักษ์เหลือ 8 ตัวในไทย เก็บถาวร 2007-06-11 ที่ เวย์แบ็กแมชชีน
​
เหยี่ยวนกเขา

| เหยี่ยวนกเขา |
| --- | --- |

เหยี่ยวนกเขาชิครา (Accipiter badius)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Accipitriformes
วงศ์:: Accipitridae
วงศ์ย่อย:: Accipitrinae
สกุล:: Accipiter Brisson, 1760

ชนิด
 51 ชนิด (ดูในเนื้อหา) 
ชื่อพ้อง
 Hieraspiza Kaup, 1844
เหยี่ยวนกเขา (อังกฤษ: Bird hawk, Sparrow hawk) เป็นสกุลของนกล่าเหยื่อสกุลหนึ่ง ใช้ชื่อสกุลว่า Accipiter จัดอยู่ในวงศ์เหยี่ยวและอินทรี (Accipitridae)
มีลักษณะโดยรวม คือ ลำตัวมีขนสีเทาน้ำตาล มีลายตลอดตัว อกสีน้ำตาลลายกระขาว หางยาว ปีกค่อนข้างสั้นเมื่อเทียบกับเหยี่ยวกลุ่มอื่นๆ มีพฤติกรรมอาศัยอยู่ตามลำพังหรือเป็นคู่ มักล่าเหยื่อด้วยการซ่อนตัวเงียบ ๆ ในพุ่มไม้บนต้นเพื่อโฉบเหยื่อไม่ให้รู้ตัว
มีขนาดเล็กที่สุด คือ เหยี่ยวนกกระจอกเล็ก (A. minullus) ที่พบในทวีปแอฟริกา มีความยาวลำตัวน้อยกว่า 20 เซนติเมตร (7.9 นิ้ว) ความกว้างของปีก 39 เซนติเมตร (15 นิ้ว) น้ำหนัก 68 กรัม (2.4 ออนซ์) จนถึงเหยี่ยวนกเขาท้องขาว (A. gentilis) ที่ตัวเมียขนาดใหญ่สุด ความยาวลำตัว 64 เซนติเมตร (25 นิ้ว) ความยาวปีก 127 เซนติเมตร (50 นิ้ว) น้ำหนัก 2,200 กรัม (4.9 ปอนด์)
สำหรับในประเทศไทย พบได้ทั้งสิ้น 7 ชนิด เป็นสัตว์ป่าคุ้มครองทั้งหมด เช่น เหยี่ยวนกเขาชิครา (A. badius), เหยี่ยวนกเขาหงอน (A. trivirgatus) และเหยี่ยวนกเขาพันธุ์ญี่ปุ่น (A. gularis) เป็นต้น
ระเบียงภาพ

A. trivirgatus
female A. badius
A. minullus
แหล่งข้อมูลอื่น

ข้อมูลที่เกี่ยวข้องกับ Accipiter ที่วิกิสปีชีส์
เหิรทะลุฟ้า

| เหิรทะลุฟ้า |
| --- | --- |
ใบปิดภาพยนตร์
กำกับ: โจ จอห์นสตัน
บทภาพยนตร์:   แดนนี่ บิลสัน  พอล เดอ มิโอ 
เนื้อเรื่อง:   แดนนี่ บิลสัน  พอล เดอ มิโอ  วิลเลียม เดียร์ 
สร้างจาก: เดอะ ร็อคเก็ตเทียร์ โดย เดฟ สตีเวนส์
อำนวยการสร้าง:   ชาร์ล กอร์ดอน  ลอว์เรนซ์ กอร์ดอน  ลอยด์ เลวิน 
นักแสดงนำ:   บิลลี แคมป์เบล  อลัน อาร์คิน  เจนนิเฟอร์ คอนเนลลี  ทิโมธี ดาลตัน 
กำกับภาพ: ฮิโระ นะริตะ
ตัดต่อ:   ไมเคิล เอ. สตีเวนสัน  อาร์เธอร์ ชมิดต์ 
ดนตรีประกอบ: เจมส์ ฮอร์เนอร์
บริษัทผู้สร้าง:   วอลต์ ดิสนีย์ พิกเชอส์  ทัชสโตน พิกเจอส์  ซิลเวอร์ สกรีน พาร์ทเนอร์  กอร์ดอน คอมปะนี  
ผู้จัดจำหน่าย: บวยนา วิสต้า พิกเชอส์
วันฉาย:   21 มิถุนายน ค.ศ. 1991 (1991-06-21) 
ความยาว: 108 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 35 ล้านดอลลาร์สหรัฐ
ทำเงิน: 46.7 ล้านดอลลาร์สหรัฐ
เหิรทะลุฟ้า (อังกฤษ: The Rocketeer) เป็นภาพยนตร์ซูเปอร์ฮีโร่สัญชาติอเมริกาที่ออกฉายในปี ค.ศ. 1991 จาก วอลต์ ดิสนีย์ พิกเชอส์ อำนวยการสร้างโดย ชาร์ล กอร์ดอน, ลอว์เรนซ์ กอร์ดอน และ ลอยด์ เลวิน กำกับโดย โจ จอห์นสตัน ซึ่งนำแสดงโดย บิลลี แคมป์เบล, เจนนิเฟอร์ คอนเนลลี, อลัน อาร์คิน, ทิโมธี ดาลตัน, พอล ซอวิโน และ ไทนี่ รอน เทย์เลอร์ สร้างจากตัวละครที่มีชื่อเดียวกันซึ่งสร้างโดยศิลปินหนังสือการ์ตูนและนักเขียน เดฟ สตีเวนส์
เดอะ ร็อคเก็ตเทียร์ ตั้งอยู่ในปี ค.ศ. 1938 ที่ ลอสแอนเจลิส, รัฐแคลิฟอร์เนีย บอกเล่าเรื่องราวของนักบินผาดโผน คลิฟฟ์ เซคอร์ด ที่สะดุดกับเจ็ตแพ็คจรวดที่ซ่อนอยู่ซึ่งหลังจากนั้นเขาก็ใช้บินโดยไม่ต้องใช้เครื่องบิน การกระทำที่กล้าหาญของเขาดึงดูดความสนใจของ ฮาวเวิร์ด ฮิวจ์ส และ เอฟบีไอ ซึ่งกำลังตามล่าหาเจ็ตแพ็คที่หายไปรวมทั้งหน่วยปฏิบัติการของนาซีที่ขโมยมันไปจากฮิวจ์
การพัฒนา เหิรทะลุฟ้า เริ่มตั้งแต่ปี ค.ศ. 1983 เมื่อ เดฟ สตีเวนส์ ขายลิขสิทธิ์ภาพยนตร์โดยให้ สตีฟ ไมเนอร์ และ วิลเลียม เดียร์ พิจารณามากำกับ เหิรทะลุฟ้า ก่อนที่ โจ จอห์นสตัน จะเซ็นสัญญา เขียนบทภาพยนตร์โดย แดนนี่ บิลสัน และ พอล เดอ มิโอ มีความคิดสร้างสรรค์ที่แตกต่างกับดิสนีย์ทำให้ภาพยนตร์เรื่องนี้ตอนพัฒนาค่อนข้างที่จะย่ำแย่ สตูดิโอยังตั้งใจที่จะเปลี่ยนการออกแบบหมวกกันน็อคเครื่องหมายการค้า ไมเคิล ไอส์เนอร์ ซีอีโอของดิสนีย์ต้องการหมวกกันน็อคแบบนาซ่าแต่ โจ จอห์นสตัน ก็โน้มน้าวสตูดิโอให้เปลี่ยนเป็นแบบอื่น โจ จอห์นสตัน ยังต้องโน้มน้าวให้ดิสนีย์ปล่อยให้เขาหานักแสดงนำอย่าง บิลลี แคมป์เบล มารับบทนำ การถ่ายทำ เหิรทะลุฟ้า ดำเนินไปตั้งแต่วันที่ 19 กันยายน ศ.ค. 1990 ถึง 22 มกราคม ศ.ค. 1991 เทคนิคพิเศษทางภาพถูกสร้างและออกแบบโดย อินดัสเทรียล ไลท์ แอนด์ แมจิก และอยู่ภายใต้การดูแลของผู้กำกับแอนิเมชั่น เวส ทะกะฮะชิ
ภาพยนตร์เรื่องนี้ออกฉายเมื่อวันที่ 21 มิถุนายน ค.ศ. 1991 และได้รับการวิจารณ์ในเชิงบวกจากนักวิจารณ์ แผนสำหรับภาคต่อของ เหิรทะลุฟ้า ก็ต้องถูกยกเลิกหลังจากที่ภาพยนตร์เรื่องนี้ไม่สามารถทำรายได้ในบ็อกซ์ออฟฟิศโดยทำรายได้ 46.7 ล้านดอลลาร์สหรัฐจากทุนสร้าง 35 ล้านดอลลาร์สหรัฐ อย่างไรก็ตามซีรีส์โทรทัศน์ที่สร้างจากภาพยนตร์เรื่องนี้จะฉายทาง ดิสนีย์ จูเนียร์ ในเดือนพฤศจิกายน ศ.ค. 2019
แหล่งข้อมูลอื่น

The Rocketeer ที่อินเทอร์เน็ตมูวีเดตาเบส
The Rocketeer ที่บ็อกซ์ออฟฟิศโมโจ
เห็ดขี้ควาย

| เห็ดขี้ควาย |
| --- | --- |


การจำแนกชั้นทางวิทยาศาสตร์
อาณาจักร:: Fungi
หมวด:: Basidiomycota
ชั้น:: Agaricomycetes
อันดับ:: Agaricales
วงศ์:: Strophariaceae
สกุล:: Psilocybe
สปีชีส์:: P.  cubensis
ชื่อทวินาม
Psilocybe cubensis (Earle) Singer


แผนที่การแพร่กระจายพันธุ์
เห็ดขี้ควาย หรือ เห็ดวิเศษ (อังกฤษ: Magic mushroom; ชื่อวิทยาศาสตร์: Psilocybe cubensis) อยู่ในวงศ์ Strophariaceae เป็นเห็ดที่มีฤทธิ์กับระบบประสาท มีขึ้นอยู่ตามกองมูลควายแห้ง สีของเห็ดจะมีสีเหลืองซีดคล้ายสีฟางแห้ง บนหัวของร่มจะมีสีน้ำตาลเข็มจนถึงสีดำ บริเวณก้าน ที่ใกล้จะถึงตัวร่ม จะมีแผ่นเนื้อเยื่อบาง ๆ สีขาวแผ่ขยายออกรอบก้าน แผ่นนี้มีลักษณะคล้ายวงแหวน เห็ดขี้ควายมีขึ้นอยู่ทั่วไปแทบทุกภาคของประเทศไทย ลักษณะของเห็ดตัวสมบูรณ์และโตเต็มที่ ตรงบริเวณหมวกจะมีเส้นผ่าศูนย์กลางประมาณ 6.5 - 8.8 เซนติเมตร ความสูงของลำต้นประมาณ 5.5 - 8.0 เซนติเมตร เส้นผ่าศูนย์กลางประมาณ 0.8 - 1.0 เซนติเมตร
ผู้ที่รับประทานเห็ดนี้ จะมีอาการมึนเมา ประสาทหลอน ไม่สามารถลำดับทิศทาง เห็นภาพ แสง สีต่างๆ ลวงตา มีความคิดและอารมณ์เปลี่ยนแปลงคล้าย แอลเอสดี ถ้ากินมากเกินไปอาจจะทำให้ควบคุมสติไม่อยู่ เกิดประสาทหลอนอย่างรุนแรง คลื่นไส้ อาเจียน อาจเสียชีวิตได้เพราะหายใจติดขัด คนที่เคยใช้มานาน ๆ จะเพลินต่อความรู้สึกต่าง ๆ นี้ ร่างกายจะเกิดการต้านยา ต้องเพิ่มขนาดการใช้ขึ้นเรื่อย ๆ ถ้ารับประทานดอกแห้งจะมึนเมาน้อยกว่าครึ่งเมื่อเทียบกับการรับประทานดอกสด อาการที่เกิดจากการกินเห็ดขี้ควายขึ้นอยู่กับปริมาณ และสภาพของร่างกายของแต่ละบุคคล
ในวันที่ 17 มิถุนายน พ.ศ. 2556 ที่สนามหญ้าหน้าตึกบัญชาการ (ตึกไทยคู่ฟ้า) ทำเนียบรัฐบาล ได้พบเห็ดขี้ควายจำนวนมากผุดขึ้น  ซึ่งต่อมาเจ้าหน้าที่ก็ได้ถอนออกไป
สำหรับในประเทศไทย ดอกเห็ด ก้านเห็ด สปอร์ของเห็ดดังกล่าว จัดเป็นยาเสพติดให้โทษในประเภท 5 ตามพระราชบัญญัติยาเสพติดให้โทษ พ.ศ. 2522 โดยผู้ใดผลิต ขาย นำเข้า หรือส่งออก ต้องระวางโทษจำคุกตั้งแต่ 2-15 ปี และปรับตั้งแต่ 200,000-1,500,000 บาท ขณะที่ผู้เสพจำคุกไม่เกิน 1 ปี หรือปรับไม่เกิน 20,000 บาท หรือทั้งจำทั้งปรับ
แหล่งข้อมูลอื่น

ข้อมูลที่เกี่ยวข้องกับ Psilocybe cubensis ที่วิกิสปีชีส์
เหลืองปรีดียาธร

| เหลืองปรีดียาธร |
| --- | --- |

สถานะการอนุรักษ์
 ปลอดภัย  (NatureServe)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Bignoniaceae
สกุล:: Tabebuia
สปีชีส์:: T.  aurea
ชื่อทวินาม
Tabebuia aurea (Silva Manso) Benth. & Hook.f. ex S.Moore

ชื่อพ้อง
 Handroanthus caraiba (Mart.) Mattos   Tabebuia argentea (Bureau & K. Schum.) Britt.   Tabebuia caraiba (Mart.) Bureau   Tecoma argentea Bur. & K. Sch.   Tecoma caraiba Mart.   Tecoma caraiba var. squamellulosa (DC.) Bur. & K. Sch.   Tecoma squamellulosa DC. 
เหลืองปรีดียาธร (อังกฤษ: Silver trumpet tree, Tree of gold,Paraguayan silver trumpet tree; ชื่อวิทยาศาสตร์: Tabebuia aurea) ไม้ยืนต้นชนิดหนึ่ง จำพวกตาเบบูยา มีถิ่นกำเนิดในทวีปอเมริกาใต้ แถบประเทศซูรินาม, บราซิล, ภาคตะวันออกของโบลิเวีย, เปรู, ปารากวัย และตอนเหนือของอาร์เจนตินา
ลักษณะทางพฤกศาสตร์

ไม้ต้นขนาดเล็ก สูงไม่เกิน 8 เมตร ผลัดใบ เรือนยอดรูปไข่ เปลือกต้นสีน้ำตาล แตกเป็นร่องขรุขระ แตกกิ่งก้านเป็นชั้น ใบเป็นใบประกอบแบบนิ้วมือที่มี 5 ใบย่อย เรียงตัวแบบตรงข้ามสลับตั้งฉาก ใบรูปรี ขอบใบเรียบ มีช่อดอกแบบช่อกระจุก สมบูรณ์เพศ สมมาตรด้านข้าง กลีบเลี้ยง 5 กลีบ เชื่อมติดกันปลาย  แยกเป็นแฉก กลีบดอก 5 กลีบ เชื่อมติดกันเป็นรูประฆัง สีเหลือง ปลายกลีบแยกเป็นรูปปากเปิด ส่วนที่อยู่ด้านบนมี 2 กลีบ เกสรเพศผู้มี 4 อัน เป็นแบบ 2 คู่ยาวไม่เท่ากัน เกสรเพศเมีย 1 อัน ยอดเกสรเพศเมียแยกเป็น 2 แฉก รังไข่เหนือวงกลีบ ผลแห้งแตก เป็นฝัก สีเทามีเส้นสีดำตามแนวยาว ออกดอกเดือนกุมภาพันธ์-มีนาคม
สัญลักษณ์ประจำสถาบันการศึกษา

ต้นไม้ประจำโรงเรียนฤทธิยะวรรณาลัย ๒